สรุปเงื่อนไข ความคุ้มครองแบตเตอรี่รถยนต์ไฟฟ้า

แม้จะมีการปรับลดราคาลง ตลอดจนมีผู้ใช้งานรถยนต์ไฟฟ้าในประเทศไทยเพิ่มมากขึ้น แต่เชื่อว่าหลายคนยังคงเป็นกังวลถึง “แบตเตอรี่รถไฟฟ้า” ซึ่งเป็นอะไหล่ที่มีมูลค่าสูงที่สุดในรถยนต์ คิดเป็น 80%–90% ของมูลค่าทั้งคัน ที่ส่งผลโดยตรงต่อเบี้ยประกันรถยนต์ไฟฟ้าด้วยเช่นกัน

แล้วบริษัทประกันจะคุ้มครองแบตเตอรี่ของรถไฟฟ้าอย่างไร มีเงื่อนไขใดที่ผู้เอาประกันควรทราบ เพื่อช่วยให้ตัดสินใจทำประกันรถยนต์ไฟฟ้า รวมถึงซื้อรถยนต์ไฟฟ้าได้อย่างมีประสิทธิภาพมากยิ่งขึ้น มาไขทุกข้อสงสัยในบทความนี้กัน

เลือกอ่านประเด็นที่สนใจ:

เงื่อนไขความคุ้มครองแบตเตอรี่รถไฟฟ้าเบื้องต้น

ต้องเปลี่ยนแบตเตอรี่รถไฟฟ้า ผู้เอาประกันควรทำอย่างไร?

แบตเตอรี่รถไฟฟ้าเสียหาย ประกันรถยนต์ไฟฟ้าคุ้มครองอย่างไร?

เงื่อนไขความคุ้มครองแบตเตอรี่รถไฟฟ้าเบื้องต้น

ตามเงื่อนไขประกันรถไฟฟ้าที่ประกาศใช้ในปี พ.ศ. 2567 สำนักงาน คปภ. กำหนดให้ประกันรถยนต์ไฟฟ้าคุ้มครองแบตเตอรี่ตามอายุการใช้งาน ดังนี้

อายุการใช้งานแบตเตอรี่ | ความคุ้มครอง
ไม่เกิน 1 ปี | 100%
ไม่เกิน 2 ปี | 90%
ไม่เกิน 3 ปี | 80%
ไม่เกิน 4 ปี | 70%
ไม่เกิน 5 ปี | 60%
มากกว่า 5 ปีขึ้นไป | 50%

*กรรมสิทธิ์ของซากแบตเตอรี่รถยนต์ไฟฟ้าให้เป็นของผู้เอาประกันภัยและบริษัทตามสัดส่วนเดียวกับอัตราการชดใช้ค่าสินไหมทดแทนแบตเตอรี่

**กรณีที่มีการตกลงให้มีการจำหน่ายแบตเตอรี่รถยนต์ไฟฟ้าที่ถูกเปลี่ยนให้บริษัทดำเนินการจำหน่ายและจัดสรรจำนวนเงินที่ได้จากการจำหน่ายดังกล่าวให้แก่ผู้เอาประกันภัยตามสัดส่วนข้างต้น

ต้องเปลี่ยนแบตเตอรี่รถไฟฟ้า ผู้เอาประกันควรทำอย่างไร?

เมื่อจำเป็นต้องเปลี่ยนแบตเตอรี่รถไฟฟ้า ผู้เอาประกันภัยสามารถเลือกใช้สิทธิ 2 แบบ

1. ปรับเพิ่มทุนประกันภัย ปรับทุนประกันตามมูลค่าของรถและแบตเตอรี่ลูกใหม่ โดยต้องชำระเบี้ยประกันเพิ่มตามทุนที่ปรับขึ้น และบริษัทจะออกเอกสารแนบท้ายเพื่อยืนยันการปรับเปลี่ยนทุนประกัน

2. ไม่ปรับเพิ่มทุนประกันภัย ความคุ้มครองจะยังอ้างอิงตามทุนประกันเดิมและอายุการใช้งานของแบตเตอรี่ก่อนเปลี่ยน ตามตารางการชดเชยที่กำหนดไว้

โดยผู้เอาประกันต้องแจ้งการใช้สิทธิให้บริษัททราบภายใน 30 วัน นับแต่วันที่ได้รับแจ้งจากบริษัท หากไม่แจ้งภายในกำหนด จะถือว่าเลือกไม่ปรับเพิ่มทุนประกัน

ทั้งนี้ หากบริษัทเป็นผู้ดำเนินการเปลี่ยนแบตเตอรี่ บริษัทจะต้องแจ้งให้ผู้เอาประกันทราบภายใน 7 วัน นับแต่วันที่มีการเปลี่ยนแบตเตอรี่

กรณีการเปลี่ยนแบตเตอรี่รถไฟฟ้า

ผู้เอาประกันสามารถเลือกเปลี่ยนแบตเตอรี่รถไฟฟ้า ได้เป็น 2 กรณีหลัก ดังนี้

1. กรณีให้บริษัทเป็นผู้เปลี่ยนแบตเตอรี่ให้ใหม่

กรณีที่ 1: ผู้เอาประกัน ยินยอมเพิ่มทุนประกัน

ผู้เอาประกันต้องชำระเบี้ยประกันเพิ่มเติม

บริษัทจะออก เอกสารแนบท้าย (ร.ย.ฟ.08) เพื่อเพิ่มจำนวนเงินเอาประกันภัย

หากเกิดอุบัติเหตุในช่วง 30 วันหลังเปลี่ยนแบตเตอรี่ บริษัทจะคุ้มครองในระดับเดียวกับปีแรก แม้ยังไม่ชำระเบี้ยเพิ่ม

กรณีที่ 2: ผู้เอาประกัน ไม่ยินยอมหรือไม่แจ้งความประสงค์

บริษัทจะให้ความคุ้มครอง ตามทุนประกันเดิม และตามอายุของแบตเตอรี่เดิม

ไม่มีการเพิ่มทุน และจะไม่ใช้เอกสารแนบท้าย (ร.ย.ฟ.06) เพื่อการชดเชย

2. กรณีผู้เอาประกันเป็นผู้เปลี่ยนแบตเตอรี่เอง

กรณีที่ 1: ผู้เอาประกัน แจ้งขอเพิ่มทุนประกัน

ต้องแจ้งความประสงค์ต่อบริษัท และชำระเบี้ยเพิ่ม ก่อนเกิดความเสียหาย

บริษัทจะออก เอกสารแนบท้าย (ร.ย.ฟ.08) เพื่อเพิ่มจำนวนเงินเอาประกันภัย

กรณีที่ 2: ผู้เอาประกัน ไม่แจ้งหรือไม่ชำระเบี้ยเพิ่ม

บริษัทจะให้ความคุ้มครอง ตามทุนประกันเดิม และตามอายุแบตเตอรี่ก่อนเปลี่ยน

ค่าชดเชยจะเป็นไปตาม ตารางอัตราการชดใช้ค่าสินไหมทดแทนแบตเตอรี่

แบตเตอรี่รถไฟฟ้าเสียหาย ประกันรถยนต์ไฟฟ้าคุ้มครองอย่างไร?

หากรถยนต์ไฟฟ้าเกิดอุบัติเหตุจนต้องเปลี่ยนแบตเตอรี่ใหม่ บริษัทประกันจะชดใช้ค่าสินไหมตามอายุการใช้งานของแบตเตอรี่ตามตารางที่กำหนดไว้ โดยส่วนที่เหลือจากความคุ้มครอง ผู้เอาประกันจะต้องรับผิดชอบเอง

ตัวอย่าง: หากรถยนต์ไฟฟ้าเข้าสู่ปีที่ 2 แล้วเกิดอุบัติเหตุ แบตเตอรี่จะได้รับความคุ้มครอง 90% ผู้เอาประกันจ่ายส่วนที่เหลืออีก 10% โดยเมื่อบริษัทนำซากแบตเตอรี่ไปจำหน่ายได้เงินเท่าไหร่ ผู้เอาประกันจะได้รับคืนตามสัดส่วน 10% ที่ออกไปก่อนหน้า

ทั้งนี้ หากแบตเตอรี่มีอายุการใช้งานตั้งแต่ 1 ปีขึ้นไป ผู้เอาประกันสามารถซื้อความคุ้มครองการเปลี่ยนแบตเตอรี่ใหม่เพิ่มเติมได้ และหลังจากมีการเปลี่ยนแบตเตอรี่เรียบร้อยแล้ว สามารถติดต่อขอปรับทุนประกันตามมูลค่าแบตเตอรี่ใหม่ได้ทันที โดยการพิจารณาจะเป็นไปตามเงื่อนไขที่บริษัทกำหนด

กรณีไหนที่อาจต้องเปลี่ยนแบตเตอรี่รถไฟฟ้า?

แบตเตอรี่รถยนต์ไฟฟ้าเป็นอะไหล่ที่มีมูลค่าสูงที่สุดในรถยนต์ไฟฟ้า การตัดสินใจเปลี่ยนจึงขึ้นอยู่กับระดับความเสียหายและมาตรฐานความปลอดภัยที่บริษัทรถยนต์แต่ละแห่งกำหนด โดยกรณีที่มักนำไปสู่การเปลี่ยนแบตเตอรี่ใหม่ ได้แก่

โครงสร้างแบตเตอรี่เสียหาย รั่ว หรือบิดเบี้ยวจากแรงกระแทก

เหตุไฟไหม้หรือไฟลัดวงจร จนเกิดความร้อนหรือแรงดันไฟฟ้าผิดปกติ

ความเสียหายจากน้ำท่วมจนไม่สามารถใช้งานต่อได้

กรณีที่ประกันรถยนต์ไฟฟ้าไม่คุ้มครอง

ประกันรถยนต์ไฟฟ้าจะไม่คุ้มครองความเสียหายของแบตเตอรี่ในกรณีต่อไปนี้

กรณีอื่นๆ ที่บริษัทประกันรถยนต์ไฟฟ้ากำหนด

การเสื่อมสภาพตามอายุการใช้งานปกติ

การใช้งานผิดวิธี เช่น ชาร์จผิดประเภท

สรุปเงื่อนไขความคุ้มครองแบตเตอรี่รถยนต์ไฟฟ้าที่ควรรู้

ความคุ้มครองแบตเตอรี่รถยนต์ไฟฟ้าในประกันรถยนต์ไฟฟ้าไม่ได้คุ้มครอง 100% ตลอดอายุการใช้งาน แต่จะลดหลั่นลงตามอายุแบตเตอรี่ตั้งแต่ 50% ถึง 100% ดังนั้นยิ่งรถมีอายุการใช้งานนานขึ้น ส่วนที่ต้องรับผิดชอบเองก็จะสูงขึ้นตาม

เมื่อต้องเปลี่ยนแบตเตอรี่ ผู้เอาประกันมีสิทธิเลือกว่าจะปรับเพิ่มทุนประกันตามมูลค่าแบตเตอรี่ใหม่หรือไม่ โดยต้องแจ้งบริษัทภายใน 30 วัน และหากไม่แจ้งจะถือว่าเลือกไม่ปรับทุนโดยอัตโนมัติ

สิ่งที่ควรระวังคือประกันรถยนต์ไฟฟ้าไม่ได้คุ้มครองทุกกรณี โดยความเสียหายจากการเสื่อมสภาพตามอายุการใช้งาน หรือการใช้งานผิดวิธี เช่น ชาร์จผิดประเภท จะไม่ได้รับความคุ้มครองครับ

ลุยน้ำท่วม ฝนตกหนัก เครื่องยนต์รถยนต์ไฟฟ้า EV จะมีปัญหาไหม?

เหตุผลที่เบี้ยประกันรถยนต์ไฟฟ้าแพงกว่ารถยนต์ทั่วไป

หากใครมีข้อสงสัย หรือ คำถามเกี่ยวกับความคุ้มครองรถยนต์ไฟฟ้าเพิ่มเติม สามารถแอดไลน์มาสอบถามได้ที่ @easysunday

สำหรับใครที่กำลังมองหาประกันรถยนต์ไฟฟ้าที่ “คุณ” สามารถออกแบบความคุ้มครองเองได้ สามารถเข้ามาเช็กเบี้ยประกันรถยนต์ไฟฟ้ากับซันเดย์ได้บนเว็บไซต์ได้ง่ายๆ แค่ 3 ขั้นตอน

เลือกรุ่นรถยนต์ไฟฟ้า

กรอก “วันเดือนปีเกิด”

กรอก “รหัสไปรษณีย์ที่อยู่ปัจจุบัน

แค่นี้ก็เช็กเบี้ยประกันรถยนต์ไฟฟ้าที่ตอบโจทย์ได้แล้ว ไม่ต้องกรอกข้อมูลติดต่อให้ซับซ้อน!