รถไฟฟ้าชาร์จไฟช่วงหน้าหนาวแล้วขับได้ระยะทางน้อยลงจริงไหม?

รถไฟฟ้าชาร์จไฟช่วงหน้าหนาวแล้วใช้งานได้น้อยลงจริงไหม?

รถยนต์ไฟฟ้าคืออีกหนึ่งทางเลือกสำหรับผู้ที่ต้องการรถยนต์ที่มาพร้อมกับระบบที่ทันสมัย เทคโนโลยีมากมาย และความประหยัดในระยะยาว แต่ในประเทศเมืองร้อนอย่างประเทศไทยนั้น ผู้ใช้รถยนต์ไฟฟ้าก็มักจะมีความกังวลเกี่ยวกับการใช้งานและความปลอดภัย อย่างเช่น การขับรถลุยน้ำท่วมในช่วงหน้าฝน และการรถไฟฟ้าชาร์จไฟช่วงหน้าหนาวที่ว่ากันว่าทำให้ระยะทางวิ่งลดลง ทำให้แบตเตอรี่รถยนต์ไฟฟ้าใช้งานได้ไม่ดีเท่าเดิม ซันเดย์จะพาทุกคนไปไขข้อสงสัยกันว่าจริง ๆ แล้ว รถไฟฟ้าชาร์จไฟช่วงหน้าหนาวนั้นทำให้ระยะทางลดลงจริงไหม

รู้จักกับแบตเตอรี่รถยนต์ไฟฟ้ากันก่อน

แบตเตอรี่รถยนต์ไฟฟ้าจะเป็นแบตเตอรี่ลิเธียมไอออน ที่รับและปล่อยพลังงานจากกระบวนการทางเคมีที่เกิดขึ้นภายในแบตเตอรี่ อธิบายให้เข้าใจง่าย ๆ คือ ในแบตเตอรี่จะมีไอออนลิเธียมขั้วบวกและขั้วลบ ที่ทำหน้าที่ปล่อยและเก็บพลังงานเอาไว้ โดยไอออนเหล่านี้จะมีอิเล็กโทรไลต์ที่ช่วยในการเคลื่อนไหวไปมาระหว่างขั้วบวกและลบ ทำให้เกิดการปล่อยกระแสไฟฟ้าออกมาเพื่อขับเคลื่อนรถยนต์ไฟฟ้านั่นเอง

อุณหภูมิที่เหมาะสมกับแบตเตอรี่รถยนต์ไฟฟ้า

ซึ่งปกติแล้วแบตเตอรี่ลิเธียมไอออนจะทำงานได้มีประสิทธิภาพในอุณหภูมิประมาณ 20-25 องศาเซลเซียส และเมื่อมีอุณหภูมิต่ำกว่า 0 องศาเซลเซียส แบตเตอรี่ประเภทนี้จะทำงานได้แย่ลง เพราะไอออนลิเธียมสามารถเคลื่อนที่ได้ช้าลง ทำให้เกิดการปล่อยพลังงานที่ไม่ดีเท่าเดิม

ดังนั้นจึงเป็นที่มาว่าทำไมถึงมีการพูดกันว่าในช่วงหน้าหนาว รถยนต์ไฟฟ้าจะสามารถขับได้ระยะทางที่ลดลง ชาร์จไฟเต็มช้ากว่าเดิม แต่ไม่ได้หมายความว่าแบตเตอรี่มีความเสื่อมสภาพแต่อย่างใด

รถไฟฟ้าชาร์จไฟช่วงหน้าหนาว ทำให้แบตเสื่อมจริงไหม?

ต้องบอกว่าหากเป็นในต่างประเทศที่มีอุณหภูมิเฉลี่ยต่ำกว่า 0 องศาติดต่อกันเป็นเวลานาน ชาร์จรถไฟฟ้าที่บ้านหรือตามสถานีชาร์จ ก็เป็นหนึ่งในปัจจัยที่ทำให้แบตเตอรี่รถยนต์ไฟฟ้าเสื่อมสภาพได้เร็วขึ้น เพราะกระบวนการที่เกิดขึ้นภายในแบตเตอรี่นั้นไม่สมบูรณ์เท่าที่ควรจะเป็น

แต่สำหรับในประเทศไทยแล้ว อากาศช่วงหน้าหนาวไม่ได้มีความหนาวเย็นจัดจนก่อให้เกิดปัญหาต่อประสิทธิภาพและการทำงานของแบตเตอรี่รถยนต์ไฟฟ้าได้ ดังนั้นซันเดย์จึงคิดว่ารถยนต์ไฟฟ้าของทุกคนในประเทศไทยน่าจะไม่ได้รับผลกระทบจากอากาศที่หนาวเย็นในช่วงหน้าหนาวนี้

วิธีดูแลรถยนต์ไฟฟ้าในช่วงหน้าหนาว

ถึงแม้ว่าอากาศช่วงหน้าหนาวในไทยจะไม่ได้หนาวเย็นมากจนเกิดผลกระทบกับการทำงานของแบตเตอรี่รถยนต์ไฟฟ้า แต่ในช่วงที่อากาศเย็นลงกว่าปกติ หรือช่วงเดินทางท่องเที่ยวไปยังที่ที่มีอากาศเย็น ซันเดย์แนะนำว่าให้อุ่นเครื่องก่อนขับ เพื่อรักษาอุณหภูมิของแบตเตอรี่ หากต้องชาร์จรถไฟฟ้า แนะนำให้ชาร์จในช่วงที่อากาศอุ่น เช่น ระหว่างทานอาหารกลางวัน แทนที่จะชาร์จข้ามคืน ถ้าเป็นไปได้ ข้อสุดท้ายคือรักษาระดับแบตเตอรี่ในการชาร์จให้อยู่ระหว่าง 20 ถึง 80 เปอร์เซ็นต์ เพื่อรักษาประสิทธิภาพของแบตเตอรี่นั่นเอง

เดินทางไกลช่วงหน้าหนาว อย่าลืมเช็กเครื่องยนต์

ช่วงหน้าหนาวแบบนี้ หลาย ๆ บ้านน่าจะวางแผนไปเที่ยวสัมผัสอากาศเย็นกันอยู่แน่ ๆ ก่อนออกเดินทางอย่าลืมตรวจสอบสภาพรถยนต์และยางรถยนต์เพื่อความปลอดภัยในการขับขี่ สำหรับรถยนต์ไฟฟ้า ก็อย่าลืมวางแผนการเดินทางให้ถี่ถ้วน เพื่อให้แน่ใจว่าจะจอดชาร์จได้ตลอดทาง

เดินทางไกลแบบนี้ มีประกันอุบัติเหตุไว้อุ่นใจกว่าเยอะ โดยเฉพาะในช่วงที่มีคนเดินทางเยอะ และต้องไปต่างจังหวัด เลือกซื้อประกันรถยนต์ออนไลน์ได้กับซันเดย์

ซันเดย์รวมค่าเบี้ยประกันรถยนต์ไฟฟ้าไว้ให้ในบทความนี้แล้วรวมครบ! ความคุ้มครองและเบี้ยประกันรถยนต์ไฟฟ้าซันเดย์

The post รถไฟฟ้าชาร์จไฟช่วงหน้าหนาวแล้วขับได้ระยะทางน้อยลงจริงไหม?  appeared first on Sunday Blog.